**BÉRLETI SZERZŐDÉS**

amely létrejött egyrészről:

**a Pécsi Tudományegyetem**

székhely: 7622 Pécs, Vasvári Pál u. 4.,

Intézmény azonosító: FI 58544,

csoport azonosító szám: 17783941-5-02,

adószám: 19308681-4-02,

statisztikai számjel: 19308681-8542-563-02

bankszámlaszám: 11731001-23135378,

a szerződéskötéssel érintett szervezeti egység: Művészeti Kar

képviselő: Lengyel Péter dékán,

mint bérbeadó (a továbbiakban: **Bérbeadó**)

másrészről:

cégnév/név: …………………………..

székhely/lakcím: …………………………..

képviselő és beosztása/anyja neve: …………………………..,

cégjegyzékszám/nyilvántartási szám/SZIG: ………………**[[1]](#footnote-1)**…………..,

adószám/adóazonosító jel: …………………………..

statisztikai számjel: …………………**[[2]](#footnote-2)**………….,

bankszámlaszám: …………………………..

mint bérlő(a továbbiakban: **Bérlő**),

(a továbbiakban külön-külön: Fél, együttesen: Felek) között az alulírott napon és helyen, az alábbi feltételekkel:

1./Felek rögzítik, hogy a Pécsi Tudományegyetem Művészeti Kar Doktori Iskola gyűjteményébe tartoznak az alábbi műtárgy(ak):

* a műtárgy megnevezése, leírása: …………………
* a műtárgy megnevezése, leírása: …………………
* a műtárgy megnevezése, leírása: …………………
* a műtárgy megnevezése, leírása: …………………

(a továbbiakban: műtárgy(ak)).

2./ Bérbeadó bérbe adja, Bérlő pedig bérbe veszi a fenti 1./ pontban megjelölt műtárgy(ak) a jelen bérleti szerződés mindkét Fél általi aláírásának napjától tartó határozatlan időre.

3./ Felek megállapodnak abban, hogy a bérleti díj összege havi ………………………….. Ft, azaz ……………………. forint, melyet a Bérlő köteles a Bérbeadó által benyújtott számla ellenében, a számla kézhezvételtől számított 30 napon belül egyösszegben, banki átutalás útján megfizetni.

4**./** Felek megállapodnak abban, hogy Bérlő a műtárgy(ak)at kizárólag a ***…………………………..*** alatti székhelyén helyezheti el, és azt kizárólag reprezentáció céljára, rendeltetésszerűen használhatja.

5./ Bérlő vállalja, hogy amennyiben bármilyen változás állna be a munkahelyi státusát, vagy munkavégzésének helyét illetően azt haladéktalanul bejelenti Bérbeadó részére.

6./ A Bérbeadó szavatol azért, hogy a műtárgy(ak) a bérlet egész tartama alatt szerződésszerű használatra alkalmasak. A Bérbeadó szavatolja továbbá, hogy harmadik személynek nincs a műtárgy(ak)ra vonatkozóan olyan joga, mely a Bérlőt a használatban korlátozza vagy megakadályozza.

7./ Felek megállapodnak abban, hogy Bérlő a műtárgyat/műtárgyakat a jelen bérleti szerződés hatálybalépésének napját követő 3 napon belül saját költségén, a 4./ pontban meghatározott helyszínre szállítja. A műtárgy(ak) feletti kárveszélyviselési kötelezettség az átadás-átvétellel száll át a Bérlőre, abban az esetben is, ha a műtárgy(ak) elszállítása fuvarozó közbejöttével történik.

8./ Bérlő kijelenti, hogy Bérbeadónak műtárgy(ak) tárolására, rendeltetésszerű használatára és állagmegóvására vonatkozó tájékoztatását és kioktatását megértette és azokat tudomásul vette, azok betartására kötelezettséget vállal. A Bérlő kijelenti, hogy azok megszegéséből eredő károk megtérítéséért teljes körű felelősséget vállal.

9./ A Bérlő felelős minden olyan kárért, mely a rendeltetésellenes vagy szerződésellenes használat következménye, beleértve a tűzrendészeti, balesetvédelmi és egészségügyi szabályok megszegésének következményeit is.

10./ A Bérbeadó jogosult a Bérlő szükségtelen háborítása nélkül a használatot ellenőrizni. Bérbeadó követelheti a rendeltetésellenes, szerződésellenes használat azonnali megszüntetését és ebből eredő kárának megtérítését. Ha a Bérlő a Bérbeadó felhívása ellenére folytatja a nem rendeltetésszerű vagy a szerződésnek egyébként nem megfelelő használatot, a Bérbeadó jogosult a szerződést azonnali hatállyal felmondani.

11./ A Bérlő a Bérbeadó előzetes írásbeli engedélye nélkül a műtárgy(ak) állagát érintő beavatkozást nem végezhet.

12./ A Bérlő a műtárgy(ak)at a Bérbeadó írásbeli hozzájárulása nélkül nem jogosult albérletbe, vagy harmadik személy részére használatba adni.

13./ Bérlő és Bérbeadó a jelen bérleti szerződés teljesítése során az alábbi személyeken keresztül tartják egymással a kapcsolatot:

Bérlő részéről kapcsolattartó:

Név: …………………………..

E-mail: : …………………………..

Telefonszám: …………………………..

Bérbeadó részéről kapcsolattartó:

Név: …………………………..

E-mail: …………………………..

 Telefonszám: …………………………..

A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a jelen szerződés teljesítésével kapcsolatban felmerülő operatív kérdésekben jogosultak eljárni, a szerződés módosítására, megszüntetésére, egyéb jognyilatkozat tételére nem jogosultak. A kapcsolattartók személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

A Felek rögzítik, hogy a közfeladat végrehajtása érdekében továbbítják és kezelik a Szerződésben szereplő vagy annak teljesítésében résztvevő személyek személyes adatait a szerződéssel összefüggő kapcsolattartáshoz, jelen szerződésben vállalt kötelezettségek teljesítéséhez, mint adatkezelési célhoz szükséges mértékben és ideig, melynek jogalapja az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 számú rendeletnek (a továbbiakban: „GDPR”) 6. cikk (1) bekezdés e) pontja. Ezen adatok tekintetében mindkét Fél önálló adatkezelőnek minősül.  Felek kötelezettséget vállalnak ezen személyes adatok GDPR-nak megfelelő kezelésére, amelynek betartásáért a saját adatkezelésük vonatkozásában önállóan felelnek.

14./ A Felek a bérleti szerződés hatályának és megszűnésének kapcsán rögzítik, hogy:

* a bérleti szerződést annak mindkét Fél általi aláírása napjától kezdődő határozatlan időre kötik,
* a bérleti szerződés kizárólag közös megegyezéssel, írásban módosítható.
* bármelyik Fél jogosult a szerződést 30 napos felmondási határidővel felmondani (rendes felmondás).
* a Felek megállapodnak abban, hogy bármelyik Fél jogosult a másik Fél súlyos szerződésszegése esetén a szerződést a másik Félhez intézett egyoldalú, írásos, indokolással ellátott jognyilatkozatával, azonnali hatállyal felmondani.

15./ Felek megállapodnak abban, hogy Bérlő a jelen szerződés megszűnése esetén, a megszűnés napján saját költségén és kárveszély viselésének terhe mellett a szerződés tárgyát képező műtárgy(ak)at Bérbeadó székhelyére visszaszállítja, azokat Bérbeadónak hiánytalanul, sérülésmentes állapotban visszaadja.

16./ Bérlő vállalja, hogy a jelen szerződés hatálya alatt a műtárgy(ak)at eseti kiállításokra, a PTE MK Doktori Iskola reprezentációs céljaira mindenkor térítésmentesen a Bérbeadó rendelkezésére bocsátja.

17./ A művek károsodása esetén Bérlő vállalja, hogy a kár tényét ***két munkanapon belül*** a Bérbeadónak bejelenti.

Felek megállapodnak, hogy a jelen szerződésben nem, illetve nem kellő részletességgel szabályozott kérdésekben a Polgári Törvénykönyv rendelkezéseit tekintik irányadónak.

Felek kötelezettséget vállalnak továbbá, hogy a jelen szerződésből eredő esetleges vitás kérdéseket elsősorban békés módon, tárgyalások útján próbálják meg rendezni. Ennek eredménytelensége esetén, a Felek kikötik a per tárgya és értéke szerint hatáskörrel rendelkező pécsi székhelyű rendes bíróság kizárólagos illetékességét.

Jelen bérleti szerződés négy, egymással teljes egészében megegyező, eredeti példányban készült, melyből három (3) példány a Bérbeadót, egy (l) példány pedig a Bérlőt illeti meg. Felek a jelen szerződést, annak közös elolvasását és értelmezését követően, mint akaratukkal mindenben megegyezőt, jóváhagyólag írták alá.

Pécs, 20**…………………………..** Pécs, 20**…………………………..**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM**képviselő: dr. Lengyel Péter  dékán Bérbeadó | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**…………………………..** **képviselő: ……………[[3]](#footnote-3)……………. beosztás: …………………………..** Bérlő |

Ellenjegyzők az Bérbeadó részéről:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **…………………………..**

 szakmai ellenjegyző

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **…………………………..**

 pénzügyi ellenjegyző

1. Gazdasági társaságok (pl. Kft., Bt.) esetében a cégjegyzékszámot, civil szervezetek (pl.: alapítvány, egyesület) esetében a nyilvántartási számot kell kitölteni. A nem megfelelő megnevezés TÖRLENDŐ. [↑](#footnote-ref-1)
2. Természetes (magán) személynek nincs statisztikai számjele. [↑](#footnote-ref-2)
3. Ha természetes személy a vevő, akkor a képviselő névre és beosztására vonatkozó sorok törlendők! [↑](#footnote-ref-3)